Նորաստեղծ ֆեդերացիան համագործակցելու է ՀՀ-ում գործող բոլոր ֆեդերացիաների հետ՝ անցկացնելով համատեղ մրցաշարեր, ՀՀ առաջնություններ՝ զարգացնելու հաշմանդամային սպորտը, որը ի տարբերություն մյուս երկրների, ՀՀ-ում լայն տարածում դեռ չունի: Հետագայում նպատակ ունեն մասնաճյուղեր բացել նաեւ մարզերում. «Այդ նպատակով ներդնելու ենք մեր փորձն ու գիտելիքները. միշտ տխրել եմ, որ միջազգային մրցումներին ընդամենը մեկ-երկու հոգով ենք կարողանում արդյունք ապահովել։ Ամեն ինչ անելու ենք, որպեսզի բոլոր սպորտաձևերում այս երկուսը դառնա 15, 20։ Հավատացեք` մեկ-երկու տարվա ընթացքում մենք կունենանք այդ արդյունքը՝ աշխարհից, Եվրոպայից մեդալներ կբերենք: Տարբեր սպորտաձեւերում ունեմ ընկերներ, որոնք կամավոր սկզբունքով, անշահախնդիր գալու են մարզելու։ Բոլորս մեր չափով մեր ներդրումն ունենալու ենք»։